Finnforest (yhtye)

Finnforest oli kuopiolainen 1970-luvun alkupuolella perustettu yhtye. Sen musiikkityyli oli lähinnä progressiivista rockia, fuusiojazzia ja niiden yhdistelmää. 

Yhtyeen johtohahmot olivat veljekset Pekka (kitara) ja Jussi Tegelman (lyömäsoittimet). Ensimmäinen LP, Love Recordsille levytetty Finnforest esitteli instrumentaalista progea esittävän yhtyeen. Yhtye oli jo aiemmin levyttänyt kaksi alkuaikojen Wigwam-henkistä laulettua kappaletta "Tyhjyyteen Syvyyteen" ja "Sanomaton kirkkaus"  Dynamiitti-levymerkille jo vuonna 1973, mutta ensialbumista lähtien Finnforest teki ainoastaan instrumentaalimusiikkia. Yhtyeen seuraavat albumit olivat 1976 ilmestynyt Lähtö matkalle ja 1979 viimeiseksi jäänyt Demonnights.

Vuonna 1977 yhtye soitti Petri Petterssonin taustalla tämän sooloalbumilla Nuoruus. 

Finnforestin jälkeen Pekka Tegelman ja pari muuta Finnforestin muusikkoa levyttivät 1979/1980 vaihteessa "Jargon"-nimellä musiikillisesti Finnforestin linjoilla jatkavan samannimisen LP:n (DIGLP 9), jolta löytyy aiemmin Finnforestin konserteissa soittama kappale "Outo kertomus/Odd Tale".

Diskografia 

 Finnforest (Love Records LRLP 136, 1975)
 Lähtö matkalle (LRLP 193, 1976)
 Demonnights (LRLP 306, 1979)

Aiheesta muualla 
 Ylen Elävä arkisto: Finnforest: Juan (live 1977)

Suomalaiset progressiivisen rockin yhtyeet
Fuusiojazz